Karang sebuah tulisan dalam bahasa Betawi yang bernada ekspositori dan panjangnya 1 paragraf.

Jakarte punye bus nyang mureh merieh dan dijadiin transportasi gacoan wargenye dari 18 taon nyang lalu. Namenye TransJakarte, makenye sistem Bus Rapid Transit (BRT). Sistem bus kek ginih sebenernye ude direncanain dari taon 2001, tapi realisasinye baru 3 taon setelahnye dan pas diluncurin, jadi BRT petame di Asie Tenggare ame Selatan. Disennye terinspirasi dari TransMilenio di Bogota, Kolombia. Waktu petame kali diluncurin pas 15 Januari 2004, TransJakarte koridor I Blok M-Kote sepanjang 12,9 kilometer, jadi koridor petame sekaligus koridor tetue bus enih. Dulu juge tarip TransJakarte cuman Rp2.000 aje, kalo dari taon 2012 ampe karang, berubah jadi Rp3.500, dan per 2013, secare betahap, bayarnye ude kagak make uang tunae lagi, tapi nge-tap kartu elektronik.